|  |  |  |
| --- | --- | --- |
|  | **ROMÂNIA**  MINISTERUL EDUCAŢIEI NAȚIONALE ŞI  CERCETĂRII ŞTIINŢIFICE  **UNIVERSITATEA „VASILE ALECSANDRI” DIN BACĂU**  Calea Mărăşeşti, Nr. 157, Bacău 600115  Tel. +40-234-542411, tel./fax +40-234-545753  [www.ub.ro](http://www.ub.ro/); e-mail: [rector@ub.ro](mailto:rector@ub.ro) |  |

**Conferința Internațională *Forme discursive. Vis și realitate***

**organizată la Facultatea de Litere**

**Comunicat de presă**

Conferinţa, *Forme discursive. Vis și realitate*, organizată în perioada 27-28 octombrie 2016 de Facultatea de Litere a Universităţii „Vasile Alecsandri” din Bacău, reuneşte manifestările ştiinţifice anuale, organizate de grupurile din cadrul Centrului de cercetare INTERSTUD (*Espaces de la fiction*, ediţia a 12-a, *Logos*, ediţia a 6-a, *Cultural Spaces*, ediţia a 6-a, *GASIE*, ediţia a 4-a) şi CETAL. Conferința reunește lucrări ale unor profesori şi cercetători de la universităţi, centre şi institute de cercetare din Franţa, Canada, Turcia, Polonia, Argentina, Rusia, Iran şi România.

Acest proiect unitar îşi propune să ofere comunităţii ştiinţifice şi academice naţionale şi internaţionale un prilej de întâlniri şi de dezbateri interdisciplinare axate pe probleme de actualitate în ceea ce priveşte: Semantica lumilor posibile; Visul ca semn al realității; Realitatea ca proiecție a visului; Visul și utopia politică; *La mise en scène* a realității prin vis; Poetica visului; Metafora și dimensiunile fantasticului; Transpunerea discursivă a oniricului – funcție lingvistică și joc de limbaj; Fantasticul. Mărci discursive; Logica povestirii fantastice; Textul ficţional. Repere didactice.

Deschiderea oficială va avea loc pe 28 octombrie 2016, ora 10:15, în corpul C, etaj I, Amfiteatrul „Dumitru Alistar”.

Prorector pentru etica şi imaginea universităţii,

Conf. univ. dr. Cristina CÎRTIŢĂ-BUZOIANU